Ükski varasem hüpotees ei paku selgitust küsimusele, miks rõngaid moodustavad üksikosad, mille suurus varieerub raheteradest väikeste rahnudeni, koosnevad ligi 90-95% ulatuses jääst. Kui Saturni orbiidil oleks  lagunenud kuu, nagu mõned astronoomid on pakkunud, siis peaks rõngaste koostisest pool olema jää ja pool kivimid, sest selline on enamuse päikesest nii kaugel asuvate kuude koostis.